Die artikel fokus op die Gereformeerde teoloog Johannes Calvyn se besware teen die Rooms Katolieke mis soos verwoord in artikel 16 van die Geneefse Belydenis (1536), sekere uittreksels van sy 'Klein traktaat oor die heilige nagmaal' (1541), en 'n brief deur hom aan Renée die Hertogin van Ferrara (1541). Sy besware word verder vergelyk met vraag en antwoord 80 van die Heidelbergse Kategismus. Hierdeur poog die artikel om die huidige ignorering van die verskille tussen die nagmaal van die Here en die Rooms Katolieke mis wat die onlangse debatte daar rondom kenmerk, te deurbreek.